20.12.2022
FI
Euroopan unionin virallinen lehti
L 325/189
Alavaihe 3 – Ihmisten terveyteen ja ympäristöön liittyvät näkökohdat lopullisen käytön yhteydessä Tässä alavaiheessa arvioidaan kyseisen materiaalin tai kemikaalin lopulliseen käyttöön liittyviä vaaroja ja riskejä.
Siinä tarkastellaan käyttökohtaista altistumista kemikaalille tai materiaalille ja siihen liittyviä riskejä.
Tavoitteena on arvioida, aiheutuuko kemikaalin tai materiaalin käytöstä sen lopullisen käyttötavan yhteydessä ihmisten terveyteen tai ympäristöön kohdistuvia riskejä.
Alavaihe 4 – Ympäristökestävyyden arviointi Neljännessä alavaiheessa tarkastellaan ympäristökestävyyteen kohdistuvia vaikutuksia kemikaalin/materiaalin koko elinkaaren ajalta elinkaariarvioinnin avulla.
Arviointi koskee useita vaikutusluokkia, kuten ilmastonmuutosta ja resurssien käyttöä.
Tässä alavaiheessa käsitellään myös toksisuutta ja ekotoksisuutta.
Niillä tarkoitetaan elinkaaripäästöistä aiheutuvia vaikutuksia, jotka kohdistuvat ihmisiin ja ympäristöön ympäristön osa-alueiden (ts. maaperän, veden ja ilman) sekä niiden välisen kulkeutumisen välityksellä mutta ei suoran altistumisen kautta (sitä käsitellään alavaiheessa 3).
1) Kyseisen kemikaalin tai materiaalin vaaralliset ominaisuudet
2) Ihmisten terveyteen ja turvallisuuteen liittyvät näkökohdat tuotannossa ja prosessoinnissa
3) Kyseisen kemikaalin tai materiaalin lopulliseen käyttötapaan liittyvät vaarat ja riskit
4) Ympäristövaikutukset kyseisen kemikaalin tai materiaalin elinkaaren aikana
Kuva 2: Havainnollistava kuvaus kemikaalin tai materiaalin turvallisuuteen ja kestävyyteen liittyvistä näkökohdista, joita on tarkasteltava turvallisuuden ja kestävyyden arvioinnissa.
Värilliset laatikot ilmaisevat, mikä elinkaaren vaihe on otettava huomioon.
Punainen piste tarkoittaa arvioitavaa kemikaalia tai materiaalia, kun taas keltaiset ja harmaat pisteet tarkoittavat kaikkia muita aineita, joita kemikaalista tai materiaalista vapautuu sen elinkaaren aikana (esim. muut myrkylliset kemikaalit, joita vapautuu raakaaineita hankittaessa tai tuotantoprosessissa käytetyn energian vuoksi).